cyanic-selkie/wikianc huggingface dataset:
Βέρνο
Εμφύλιος Πόλεμος 1946-49
Οι μάχες στο Βέρνο (Βίτσι) και στο Γράμμο τον Αύγουστο του 1949 ήταν η τελευταία πράξη στο δράμα του εμφυλίου πολέμου που σπάραζε την Ελλάδα από τις αρχές του 1946. Από το 1947 ο Γράμμος και το Βίτσι κατέχονταν από τους κομμουνιστές αντάρτες οι οποίοι την είχαν οχυρώσει με ένα δαιδαλώδες δίκτυο πολυβολείων, συρματοπλεγμάτων, καταφύγιων ναρκοπεδίων και κάθε είδους αμυντική κατασκευή η οποία μεγιστοποιούσε στο έπακρο τις φυσικές δυσκολίες του χώρου. Το σχέδιο των επιχειρήσεων του Ελληνικού Στρατού που ήταν εξοπλισμένος με σύγχρονο πολεμικό υλικό και κάθε είδους εφόδια από τις ΗΠΑ και τη Μεγάλη Βρετανία, προβλεπόταν να διεξαχθεί σε τρεις φάσεις: «Πυρσός Α΄» (2-8 Αυγούστου): Στη φάση αυτή προβλέπονταν επιθέσεις στον Γράμμο, με σκοπό να δημιουργηθεί η αίσθηση στον ΔΣΕ ότι εκεί θα εκδηλωνόταν η κύρια επίθεση του αντιπάλου και να καθηλωθούν οι δυνάμεις του. «Πυρσός Β΄»(10-16 Αυγούστου): Η φάση αυτή του σχεδίου προέβλεπε ότι η κύρια ενέργεια του Εθνικού Στρατού θα εξελισσόταν στην περιοχή του Βίτσι με σκοπό την κατάληψή της και την εξόντωση των ανταρτών. Οι δύο πρώτες φάσεις πέτυχαν τους αντικειμενικούς σκοπούς τους. Το Βίτσι έπεσε και απέμενε η διεξαγωγή της τρίτης και τελευταίας φάσης, από τις 24 έως τις 30 Αυγούστου, η επιχείρηση «Πυρσός Γ΄», με την εξολόθρευση των ανταρτικών δυνάμεων, εκτός από ένα τμήμα του ΔΣΕ, που διέφυγε στην Αλβανία την τελευταία στιγμή.
Stagecoach Theatre Arts
Το Stagecoach Theatre Arts plc είναι επαγγελματική σχολή θεατρικών τεχνών, που λειτουργεί σε χιλιάδες τοποθεσίες σε όλο τον κόσμο, με πάνω από 600 σχολεία στο Ηνωμένο Βασίλειο. Οι σπουδαστές εκπαιδεύονται στο τραγούδι, χορό και υποκριτική.
Το Stagecoach έχει σχολές θεατρικών τεχνών μερικής απασχόλησης στην Αυστραλία, τον Καναδά, τη Γερμανία, το Γιβραλτάρ, την Ιρλανδία, τη Μάλτα, την Ισπανία, την Ελλάδα, το Ηνωμένο Βασίλειο και τις ΗΠΑ.
Εξωτερικοί σύνδεσμοι
Κατηγορία:Εκπαιδευτικά ιδρύματα στην Αγγλία
Άμηστρις
Η Άμηστρις (περσικά: Amāstrī-, «δυνατή γυναίκα») ήταν σύζυγος του Ξέρξη Α' και μητέρα του Αρταξέρξη Α'.
Είναι γνωστή για την κακή φήμη που απέκτησε στις αρχαίες ελληνικές ιστορικές πηγές. Είναι ενδεικτική η ιστορία, που αναφέρει ο Ηρόδοτος για την εξωσυζυγική σχέση, που διατηρούσε ο Ξέρξης με την Αρταΰντη, τη γυναίκα του Μασίστη. Η Άμηστρις, όταν αντιλήφθηκε για την εξωσυζυγική σχέση του άνδρα της, για να τον εκδικηθεί βασάνισε την Αρταΰντη με τη βοήθεια σωματοφυλάκων του Ξέρξη. Έκοψαν τη μύτη, τα χείλη, τα αυτιά, τη γλώσσα και τους μαστούς της Αρταΰντης, και έπειτα την έστειλαν σπίτι κατακρεουργημένη («ἡ Ἄμηστρις μεταπεμψαμένη τοὺς δορυφόρους τοὺς Ξέρξεω διαλυμαίνεται τὴν γυναῖκα τὴν Μασίστεω· τούς τε μαζοὺς ἀποταμοῦσα κυσὶ προέβαλε καὶ ῥῖνα καὶ ὦτα καὶ χείλεα καὶ γλῶσσαν ἐκταμοῦσα ἐς οἶκόν μιν ἀποπέμπει διαλελυμασμένην»). Η βαρβαρότητα αυτής της πράξης υποδηλώνει την έντονη ερωτική αντιζηλία, που ένοιωθε η Άμηστρις.
Η Άμηστρις ήταν κόρη του Οτάνη, ενός από τους εφτά ευγενείς που σκότωσαν τον μάγο μιμητή του Πέρση βασιλέα Σμέρδι το 522 π.Χ. Μετά απ' αυτό, ο Δαρείος Α' ανέβηκε στον θρόνο. Σύμφωνα με τον Ηρόδοτο, ο Οτάνης τιμήθηκε με βασιλικούς γάμους. Ο Δαρείος παντρεύτηκε την κόρη του Οτάνη, Φαδυμία, ενώ ο Οτάνης παντρεύτηκε την αδερφή του Δαρείου, η οποία γέννησε την Άμηστρι.
Όταν ο Δαρείος πέθανε το 486 π.Χ, η Άμηστρις παντρεύτηκε τον διάδοχο του θρόνου, Ξέρξη. Ο Ηρόδοτος περιγράφει την Άμηστρι ως αιματηρό δεσπότη:
Η προέλευση της ιστορίας είναι ασαφής, καθώς από ιστορικές αναφορές γνωρίζουμε ότι οι ανθρωποθυσίες ήταν απαγορευμένες στην περσική θρησκεία. Επίσης, καθώς οι περισσότερες πηγές είναι ελληνικές και επειδή η Ελλάδα ήταν αντίπαλος της Περσίας, είναι πιθανό πως οι περισσότερες πηγές δεν είναι ακριβείς.
Διάσημες περιγραφές
Η Άμηστρις είναι χαρακτήρας στην όπερα Serse του Τζώρτζ Χάντελ (George Frideric Handel). Στην όπερα, η Αμάστρε (ιταλική μεταφορά του ονόματος Άμηστρις) ετοιμάζεται να παντρευτεί τον Ξέρξη (Serse), ο οποίος ωστόσο ερωτεύεται μια άλλη γυναίκα, την οποία επιθυμεί να παντρευτεί. Στο τέλος της όπερας, ωστόσο, ο Ξέρξης μετανιώνει για τις σκέψεις του και ζητά από την Άμηστρι να τον παντρευτεί.
Πηγές
Κατηγορία:Βασίλισσες της Περσίας Κατηγορία:Αχαιμενιδική Αυτοκρατορία
You Can Win If You Want
Το You Can Win If You Want (ελληνική απόδοση: Μπορείς να κερδίσεις αν το θέλεις) είναι το δεύτερο single των Modern Talking που κυκλοφόρησε από το ντεμπούτο άλμπουμ τους The 1st Album. Κυκλοφόρησε στις 13 Μαρτίου 1985 και μπήκε στο top 10 της Γερμανίας στις 13 Μαΐου 1985, Αφού πέρασε τρεις εβδομάδες μέσα στο top-5, το single έφτασε στην κορυφή και τελικά έγινε χρυσό πουλώντας πάνω από 250.000 μονάδες μόνο στη Γερμανία.
Το single έφτασε στο Νο. 8 στη Γαλλία, όπου έγινε επίσης χρυσό για πωλήσεις 500.000 μονάδων.
Παραπομπές
Κατηγορία:Τραγούδια του 1985 Κατηγορία:Νούμερο 1 singles στην Αυστρία Κατηγορία:Singles του 1985 Κατηγορία:Σελίδες με πηγές CS1 στα Γαλλικά (fr) Κατηγορία:Τραγούδια των Modern Talking
Γεώργιος Σταματέλος
Ο Γεώργιος Σταματέλος, (1824-1905), ήταν Έλληνας αντιναύαρχος, αρχηγός στόλου.
Βιογραφία
Γεννήθηκε στα Ψαρά το 1824. Αρχικά εισήλθε στη Σχολή Ευελπίδων όπου μετά την αποφοίτησή του μετέβη προς μετεκπαίδευση στο γαλλικό πολεμικό ναυτικό. Όταν γύρισε στην Ελλάδα μετατάχθηκε στο Ελληνικό Βασιλικό Ναυτικό ως μόνιμος αξιωματικός με τον δεύτερο βαθμό, του ανθυποπλοιάρχου. Το 1890 προάχθηκε σε υποναύαρχο και το 1892 ανέλαβε αρχηγός της θωρηκτής μοίρας. Δύο χρόνια μετά κατόπιν αιτήσεώς του τέθηκε σε διαθεσιμότητα.
Το 1897 κατά τον Ελληνοτουρκικό πόλεμο ανακλήθηκε στην υπηρεσία μετά το συμβάν της δίκης του Κ. Σαχτούρη όπου και ανέλαβε διοικητής της Ανατολικής Μοίρας (Αιγαίου). Αποστρατεύθηκε τον επόμενο χρόνο λαμβάνοντας τον βαθμό του αντιναύαρχου.
Πέθανε στην Αθήνα το 1905. Την περιουσία του που αποτελούσαν δύο οικίες και το χρηματικό ποσό των 250.000 τότε δραχμών κατέλειπε μετά το θάνατό του στον εθνικό στόλο.
Καλυδώνιος Κάπρος
Στην ελληνική μυθολογία με το όνομα Καλυδώνιος Κάπρος είναι γνωστό ένα φοβερό στο μέγεθος και στη δύναμη αγριογούρουνο, το οποίο έστειλε η θεά Άρτεμις για να τιμωρήσει τον βασιλιά της πόλεως Καλυδώνας στην Αιτωλία. Σύμφωνα με τον μύθο, ο βασιλιάς της Καλυδώνας Οινέας προσέφερε τους πρώτους ετήσιους καρπούς της χώρας προς όλους τους θεούς εκτός από την Άρτεμη. Η θεά τότε από την οργή της έστειλε τον Κάπρο, που σκότωνε τους γεωργούς όταν πήγαιναν να σπείρουν και προκαλούσε καταστροφές γενικώς στα υπάρχοντα των χωρικών. Τότε ο Μελέαγρος, γιος του Οινέα και της Αλθέας, για να απαλλάξει τη χώρα από το θηρίο, κάλεσε τους περισσότερους από τους ήρωες της Ελλάδας και τους υποσχέθηκε ότι όποιος κατόρθωνε να το σκοτώσει θα έπαιρνε ως έπαθλο το τομάρι και το κεφάλι του θηρίου. Ακολούθησε το περίφημο «κυνήγι του Καλυδωνίου Κάπρου», στο οποίο πήραν μέρος οι πιο ονομαστοί μυθικοί ήρωες της εποχής (ο Βακχυλίδης στα Επινίκια τους αποκαλεί «αρίστους των Ελλήνων»).
Με αλφαβητική σειρά αναφέρονται (Π = από τον Παυσανία, Υ = από τον Υγίνο, Ο = από τον Οβίδιο) οι παρακάτω:
Το κυνήγι του κάπρου
thumb|350px|Μαρμάρινη ρωμαϊκή [[σαρκοφάγος από το Βικοβάρο με αναπαράσταση του κυνηγιού του Καλυδωνίου Κάπρου (Palazzo dei Conservatori, Ρώμη).]]
Αφού πρώτα φιλοξενήθηκαν οι ήρωες στα ανάκτορα του Οινέως επί εννέα ημέρες, βγήκαν για να συναντήσουν το αγριογούρουνο. Στην αρχή σκοτώθηκαν από αυτό ο Υλέας και ο Αγκαίος. Ο πρώτος κυνηγός που κατάφερε να τραυματίσει το ζώο ήταν η θρυλική Αταλάντη, που το πέτυχε στο πίσω μέρος, και ο δεύτερος ο Αμφιάραος, που το πέτυχε στο μάτι. Στη συνέχεια ο Μελέαγρος σκότωσε το θηρίο χτυπώντας το με το ακόντιό του στο πλευρό. Πήρε λοιπόν το έπαθλο, το δέρμα του Κάπρου, και στη συνέχεια το χάρισε στην Αταλάντη, που είχε πρώτη τραυματίσει το ζώο.
Η Άρτεμις τότε προκάλεσε διχόνοια μεταξύ των Αιτωλών και των Κουρήτων που είχαν πάρει μέρος στο κυνήγι για το ποιος πράγματι είχε δικαίωμα στο τομάρι και το κεφάλι του ζώου, με τους δεύτερους να υποστηρίζουν ότι ο Μελέαγρος ως γιος του βασιλιά της χώρας είχε ευνοηθεί στη θέση του στο κυνήγι ώστε να το σκοτώσει. Επακολούθησε μάχη και σε αυτή ο Μελέαγρος σκότωσε τους Τοξέα και Πλέξιππο, αδελφούς της μητέρας του, η οποία τότε τον καταράστηκε, επικαλούμενη εναντίον του την οργή των «χθονίων θεών» (του Κάτω Κόσμου). Τελικώς, στη συνέχεια του μύθου (σε δύο διαφορετικές εκδοχές), ο Μελέαγρος έχασε τη ζωή του εξαιτίας αυτών των γεγονότων. Για περισσότερα, βλ. Μελέαγρος.
Ο μύθος στη τέχνη
Το κυνήγι του Καλυδωνίου Κάπρου υμνήθηκε από πολλούς ποιητές και ασχολήθηκαν μ΄ αυτό επίσης πολλοί μυθοποιοί. Ιδιαίτερα όμως ενέπνευσε γλύπτες και ζωγράφους. Εξ αυτού έλαβε το θέμα ο Σκόπας στο γλυπτό στολισμό του ανατολικού αετώματος του ναού της Αλέας Αθηνάς στη Τεγέα, όπως επίσης ο Κλιτίας, στο διάκοσμο του περίφημου κρατήρα γνωστότερου ως αγγείο του Φρανσουά, κ.άλ. Σημειώνεται ότι στο Εθνικό Αρχαιολογικό Μουσείο στην Αθήνα φυλάσσονται οι 15 μαρμάρινες κεφαλές των ηρώων που συμμετείχαν στο κυνήγι του κάπρου, ο κορμός της Αταλάντης και η κεφαλή του κάπρου από το αέτωμα του ναού της Αλέας Αθηνάς.
Πηγές
Καλυδωνιος
Μύλλερ
Το γερμανικό επώνυμο Μύλλερ (Muller, Mueller ή Müller) μπορεί να αναφέρεται σε κάποιο από τα παρακάτω πρόσωπα:
Μύλλερ
Ωρική γωνία
Γενικά κατά την εφαρμογή Αστρονομικής Ναυτιλίας, και την επίλυση των διαφόρων προβλημάτων που ανάγονται σ΄ αυτή απαιτείται συνδυασμός των γήινων ή όπως καλούνται γεωγραφικών συντεταγμένων ενός τόπου με ένα σημείο στην ουράνια σφαίρα, δηλαδή συνδυασμός της θέσης του παρατηρητή στη Γη με τη θέση ενός αστέρα στην ουράνια σφαίρα. Ο συνδυασμός όμως αυτός απαιτεί την εύρεση της σχετικής θέσης των δύο σφαιρών ακριβώς κατά την στιγμή της παρατήρησης. Θεωρώντας λοιπόν πως όλη η ουράνια σφαίρα αποτελεί μια σφαιρική προέκταση της γήινης σφαίρας έπεται πως και οι ουράνιοι μεσημβρινοί αποτελούν προέκταση των γήινων. Έτσι ώστε η προέκταση του γήινου μεσημβρινού ενός τόπου στην ουράνια σφαίρα θα αποτελεί τον ουράνιο μεσημβρινό του τόπου ο οποίος όμως φαινομενικά θα παραμένει ακίνητος. Αντίθετα όμως ο ουράνιος μεσημβρινός που διέρχεται από ένα αστέρα, καλούμενος ωρικός κύκλος αυτού, συνεχώς μεταβάλλει τη θέση του σχετικά με τον ακίνητο ουράνιο μεσημβρινό του τόπου, ακολουθώντας την προς δυσμάς φαινομενική περιστροφή της ουράνιας σφαίρας. Έτσι μεταξύ των δύο αυτών μεσημβρινών σχηματίζεται μία γωνία η οποία και καθορίζει ανά πάσα στιγμή τη σχετική θέση τη γήινης και της ουράνιας σφαίρας. Η γωνία αυτή ονομάζεται ωρική γωνία (Hour Angle) και συμβολίζεται διεθνώς με τα λατινικά γράμματα Η.Α. προφερόμενα "έιτς-έι".
Ορισμός
Ωρική γωνία, καλείται η γωνία που περιλαμβάνεται μεταξύ του μεσημβρινού ενός τόπου επί της Γης (που προεκτεινόμενος σχηματίζει τον ουράνιο μεσημβρινό του τόπου) και του ωρικού κύκλου ενός αστέρος, ή η γωνία μεταξύ ενός ουράνιου μεσημβρινού τόπου (Γης) και του ωρικού κύκλου αστέρος.
Η γωνία αυτή μετριέται πάντα επί τόξου του ισημερινού αρχής γενομένης εξ ορισμένου μεσημβρινού της Γης προς τον ωρικό κύκλο του αστέρα από 0° - 360° προς ανατολάς (κατά την ορθή φορά) οπότε και ονομάζεται ανατολική ωρική γωνία ή προς δυσμάς (κατά την ανάδρομο φορά) οπότε και ονομάζεται δυτική ωρική γωνία. Το άθροισμα της ανατολικής και δυτικής ωρικής γωνίας είναι πάντα 360°, δηλαδή:
Καλχηδονία
Στην ελληνική μυθολογία με το όνομα Καλχηδονία είναι γνωστή μία από τις πάμπολλες ερωμένες του θεού Δία. Συγκεκριμένα, η Καλχηδονία έγινε μητέρα του Σολύμου, τον οποίο γέννησε από τον Δία. Η νύμφη Καλχηδονία συναντάται και ως Χαλδήνη.
Ωρική γωνία
Είδη ωρικών γωνιών
Στην Αστρονομική Ναυτιλία απαντώνται τρεις διαφορετικές ωρικές γωνίες η τοπική δυτική (L.H.A.), η ωρική Γκρήνουιτς (G.H.A.) και η αστρική ωρική (S.H.A.).
Τοπική δυτική
Η δυτική ωρική γωνία ενός ουράνιου σώματος κάθε φορά που λαμβάνεται με αρχή μέτρησης τον μεσημβρινό του τόπου ονομάζεται τοπική δυτική ωρική γωνία με διεθνές σύμβολο L.H.A. (Local Hour Angle), προφερόμενο Ελ-έιτς-έι. Οι τιμές L.H.A. δίδονται σε ειδικούς αστρονομικούς πίνακες.
Καλχηδονία
Πηγή
Καλχηδονια
Ωρική γωνία
Ωρική Γκρήνουιτς
Όταν αρχή μέτρησης μιας δυτικής ωρικής γωνίας λαμβάνεται ο μεσημβρινός Γκρήνουιτς τότε αυτή ονομάζεται δυτική ωρική γωνία Greenwich ή ωρική Greenwich με διεθνές σύμβολο G.H.A. (Greenwich Hour Angle), προφερόμενο Τζι-έιτς-έι. Οι τιμές G.H.A. δίδονται σε ειδικούς πίνακες των αστρονομικών εφημερίδων
Αστρική ωρική
Η Αστρική ωρική γωνία είναι μία από τις Ισημερινές συντεταγμένες που φέρει διεθνές σύμβολο S.H.A. (Sidereal Hour Angle), προφερόμενο Ες-έιτς-έι. Δείτε σχετικό ίδιο άρθρο.
Μετατροπές ωρικών γωνιών
Για την μετατροπή των ωρικών γωνιών υφίστανται οι παρακάτω τρεις σχέσεις (τύποι) που τυγχάνουν ευρείας χρήσης στην αστρονομική ναυτιλία. Από τα παραπάνω συνάγεται ότι στον α) τύπο με γνωστά την GHA και λ βρίσκεται η LHA, στον β) με γνωστά την LHA και λ βρίσκεται η GHA. Τέλος στη περίπτωση γ) το μήκος θα είναι ανατολικό (Α) άν LHA > GHA, και δυτικό (Δ) αν GHA > LHA.
Εύρεση L.H.A.
Για τα ουράνια σώματα: Ήλιο, Πλανήτες και Σελήνη οι αστρονομικές εφημερίδες παρέχουν την GHA αυτών σε ειδική στήλη για το καθένα. Επομένως για την εύρεση της τοπικής LHA εφαρμόζεται ο τύπος L.H.A.= G.H.A.± λ [+ για λ (Α) και - για λ (Δ)].
Δείτε επίσης
Κατηγορία:Κοσμογραφία Κατηγορία:Αστρονομική Ναυτιλία Κατηγορία:Ουράνιο σύστημα συντεταγμένων
Ελισάβετ της Βυρτεμβέργης
Η Ελισάβετ (γερμ. Elisabet von Württemberg, 21 Απριλίου 1767 - 18 Φεβρουαρίου 1790) από τον Οίκο της Βυρτεμβέργης ήταν κόρη του Δούκα της Βυρτεμβέργης και με τον γάμο της έγινε αρχιδούκισσα της Αυστρίας.
Βιογραφία
Η Ελισάβετ Βιλελμίνη Λουίζα ήταν η τρίτη κόρη του Φρειδερίκου Β΄ Ευγενίου της Βυρτεμβέργης και της Φρειδερίκης, κόρης του Φρειδερικου Γουλιέλμου του Βρανδεμβούργου-Σβετ.
Παντρεύτηκε τον Φραγκίσκο, τότε αρχιδούκα της Αυστρίας και διάδοχο της αυτοκρατορίας. Το 1790 απεβίωσε η Ελισάβετ. Το ίδιο έτος ο Φραγκίσκος έκανε 2ο γάμο με τη Μαρία Θηρεσία των Βουρβόνων-Δύο Σικελιών. Το 1792 ο Φραγκίσκος Β΄ έγινε αρχιδούκας της Αυστρίας και βασιλιάς της Ουγγαρίας, Βοημίας & Γερμανίας και το 1808 και το 1816 έκανε άλλους δύο γάμους.
Οικογένεια
Παντρεύτηκε το 1788 τον Φραγκίσκο, Αρχιδούκα της Αυστρίας, Διάδοχο της αυτοκρατορίας. Δεν είχαν επιζών τέκνο.
Πηγές
Κατηγορία:Οίκος της Βυρτεμβέργης Κατηγορία:Δούκισσες της Βυρτεμβέργης Κατηγορία:Πριγκίπισσες της Αυστρίας
Τζιχαντισμός
Ο Τζιχαντισμός (επίσης γνωστός ως τζιχαντιστικό κίνημα ή κίνημα του τζιχάντ) είναι μια έννοια αναφερόμενη στο κοράνι, η οποία θεωρεί ότι οι μουσουλμάνοι έχουν καθήκον να μεταδώσουν τη μουσουλμανική θρησκεία με τη βία ή χωρίς τη βία. Το τζιχάντ σημαίνει στην Αραβική, (αγώνας, πάλη, μάχη), στην ουσία σημαίνει οποιαδήποτε σύγκρουση η οποία προκαλείται για λόγους αρχής ή πίστης, και συχνά μεταφράζεται ως ιερός πόλεμος.
Οι τζιχαντιστές θεωρούν ως εχθρούς τους τους Χριστιανούς, τους Εβραίους, τους Παγανιστές, τους Αθέους, τους Ινδουιστές, τους Βουδιστές και άλλες διαφορετικές θρησκευτικές ομάδες, ενώ σε κάποιες περιπτώσεις, όπως στο Συριακό Εμφύλιο Πόλεμο, στρέφονται εναντίον των Σιιτών μουσουλμάνων και των Αλεουιτών. Ειδική μεταχείριση επιφυλάσσεται για όσους ομολογούν πίστη σε μια θεία αποκάλυψη, ιδιαίτερα για τους Χριστιανούς και τους Εβραίους, οι οποίοι έχουν την επιλογή είτε να ασπασθούν το Ισλάμ ή να υποταχθούν στην Ισλαμική κυριαρχία και να καταβάλλουν κεφαλικό και έγγειο φόρο. Αν απορριφθούν και οι δύο αυτές επιλογές, τότε κηρύσσεται τζιχάντ.
Η κραυγή Allah Akbar, που σημαίνει Ο Θεός είναι ο μέγιστος, Θεός μοναδικός, ο μόνος μέγας ακούγεται από τη φωνή του μουεζίνη, όταν καλεί σε προσευχή από τον μιναρέ. Είναι επίσης η κραυγή των επιτιθέμενων μουσουλμανικών στρατευμάτων ή των τρομοκρατών που γίνονται καμικάζι αυτοκτονίας.
Εξωτερικοί σύνδεσμοι
Κατηγορία:Ισλάμ και πολιτική Κατηγορία:Τρομοκρατία Κατηγορία:Πολιτικοί νεολογισμοί
Καλχινία
Στην ελληνική μυθολογία με το όνομα Καλχινία είναι γνωστή η μοναχοκόρη (και μοναχοπαίδι) του Λευκίππου, βασιλιά της Σικυώνας. Η Καλχινία έγινε η μητέρα του Περάτου, τον οποίο γέννησε από τον θεό της θάλασσας Ποσειδώνα, και ο οποίος κληρονόμησε το βασίλειο του παππού του.
Πηγή
Καλχινια Κατηγορία:Αρχαίοι Κορίνθιοι
Kaman K-MAX
Το Kaman K-MAX (επίσης γνωστό και ως K-1200) είναι ελικόπτερο διασταυρούμενων κύριων στροφείων, ειδικά κατασκευασμένο, ειδικευμένο για επιχειρήσεις μεταφοράς εξωτερικών φορτίων.
Εξέλιξη
Το K-MAX χρησιμοποιεί τις αρχές λειτουργίας του Flettner Fl 282 Kolibri που αναπτύχθηκε στη Γερμανία κατά τη διάρκεια του δευτέρου παγκοσμίου πολέμου από τον Αντόν Φλέττνερ, ο οποίος εργάστηκε στην Kaman μετά το τέλος του πολέμου (Επιχείρηση Paperclip).
Το K-1200 K-MAX, γνωστό και ως «εναέριο φορτηγό», είναι το πρώτο ελικόπτερο στον κόσμο ειδικά σχεδιασμένο, δοκιμασμένο και πιστοποιημένο για επιχειρήσεις μεταφοράς εξωτερικών φορτίων και κάθετη πτήση, σημαντική πτυχή των εργασιών μεταφοράς εξωτερικών φορτίων. Το στενό προφίλ του ελικοπτέρου παρέχει στον πιλότο απρόσκοπτη θέα του μεταφερόμενου φορτίου, κοιτώντας από κάθε πλευρά του.
Το K-MAX βασίζεται στην τεχνολογία διασταυρούμενων κύριων στροφείων της Kaman, με παράλληλη χρήση σερβομηχανισμών για τη διατήρηση του ελέγχου. Το ελικόπτερο διαθέτει αντιπεριστρεφόμενα κύρια στροφεία αλλά όχι ουραίο στροφείο, γεγονός που επιτρέπει σε όλη την ισχύ του κινητήρα να μεταφέρεται στα κύρια στροφεία, παρέχοντας μεγαλύτερη ανυψωτική αποδοτικότητα από κάθε άλλη διαμόρφωση στροφείων.
Για επικίνδυνες αποστολές έχει προγραμματιστεί μία μη επανδρωμένη, τηλεχειριζόμενη έκδοση του K-MAX με την ονομασία K-MAX Unmanned Multi-Mission Helicopter. Η χρήση του θα είναι δυνατή τόσο σε πολιτικές κρίσεις που θα περιλαμβάνουν χημικούς, βιολογικούς ή ραδιοχημικούς κινδύνους όσο και σε πολεμικές επιχειρήσεις, μεταφέροντας προμήθειες στο πεδίο της μάχης.
Σχετικές εξελίξεις
HH-43 Huskie
Συγκρίσιμα ελικόπτερα
Kamov Ka-226
Εξωτερικοί σύνδεσμοι
K K
Μάχη της Νάρβα
Η μάχη της Νάρβα (σουηδικά: Slaget vid Narva, ρωσικά: Битва при Нарве, Bitva pri Narve) στις 20 Νοεμβρίου του 1700 (30 Νοεμβρίου στο Γρηγοριανό ημερολόγιο, ήταν μια μάχη στα πρώτα στάδια του Μεγάλου Βορείου Πολέμου. Ο σουηδικός στρατός με ηγέτη τον βασιλιά Κάρολο ΙΒ΄ (σουηδικά: Karl XII) νίκησε τον ρωσικό στρατό.
Battlestar Galactica (τηλεοπτική σειρά, 1978)
Το Battlestar Galactica είναι μια Αμερικάνικη τηλεοπτική σειρά επιστημονικής φαντασίας, που δημιουργήθηκε από τον Glen A. Larson. Με πρωταγωνιστές τους Lorne Green, Richard Hatch και Dirk Benedict, προβλήθηκε στην τηλεοπτική σεζόν 1978-79 πριν ακυρωθεί. Μετά από αυτό, έγινε άλλη μια καμπάνια με την αναβίωση της σειράς ως Galactica 1980 με 10 επεισόδια για το 1980. Επίσης γράφτηκαν βιβλία τα οποία συνεχίζουν τις ιστορίες. Το Battlestar Galactica φτιάχτηκε ξανά το 2000 με μίνι επεισόδια και εβδομαδιαία επεισόδια. Στα σχέδια μπήκε και μια ταινία μεγάλου μήκους επίσης.
Μάχη της Νάρβα
Ιστορικό υπόβαθρο
Ο βασιλιάς της Σουηδίας, με τη βοήθεια του Βρετανικού και του Ολλανδικού ναυτικού, είχε καταφέρει να συνάψει ειρήνη με το βασίλειο της Δανίας-Νορβηγίας, τον Αύγουστο του 1700. Έπειτα, πλέοντας τη Βαλτική θάλασσα, αποβιβάστηκε στην Εσθονία όπου ενώθηκε με τοπικά και φινλανδικά συντάγματα του σουηδικού στρατού.
Battlestar Galactica (τηλεοπτική σειρά, 1978)
Περίληψη πλοκής
Σε ένα μακρινό αστρικό σύστημα, οι Δώδεκα Αποικίες της Ανθρωπότητας, έφταναν στο τέλος ενός χιλιετούς πολέμου με τους Κύλωνες, πολεμιστές ρομπότ που φτιάχτηκαν από μια ερπετοειδή φυλή η οποία είχε εξαφανιστεί πολλά χρόνια πριν, που πιθανότατα να καταστράφηκαν από τις ίδιες τους τις δημιουργίες. Η ανθρωπότητα τελικά νικιέται από μια ύπουλη επίθεση των Κυλώνων στους πατρικούς τους τόπους, κάτι που έγινε με τη βοήθεια ενός ανθρώπου προδότη, του Κόμη Baltar (John Colicos). Υπό την προστασία του τελευταίου μεγάλου πολεμικού αστρόπλοιου, με το όνομα Galactica, οι επιζώντες το σκάνε με όποια διαθέσιμα σκάφη. Ο διοικητής του Galactica, ο Αντάμα (Lorne Green), οδηγεί αυτό τον «κουρελιασμένο υπό φυγή στόλο» 220 σκαφών σε μια αναζήτηση για ένα νέο σπίτι. Ξεκινούν την αναζήτηση, ώστε να βρουν την από καιρό χαμένη δέκατη τρίτη φυλή της ανθρωπότητας, που είχε εγκατασταθεί σε ένα μυθικό πλανήτη με το όνομα Γη. Ωστόσο, οι Κύλωνες συνεχίζουν να τους καταδιώκουν αδυσώπητα σε όλο το γαλαξία.
Μάχη της Νάρβα
Ιστορικό υπόβαθρο
Τον Νοέμβριο του 1700, ρωσικά στρατεύματα πολιόρκησαν την πόλη της Νάρβα, η οποία αποτελούσε μέρος της Σουηδικής αυτοκρατορίας, προσπαθώντας να εξασφαλίσουν την παράδοση της, δια μέσου της πολιορκίας. Την ίδια περίοδο, ένας πολωνοσαξωνικός στρατός είχε καταλύσει σε χειμερινό στρατόπεδο κοντά στη Ρίγα. Ο Κάρολος αποφάσισε να κινηθεί κατά της πιο άμεσης απειλής των Ρώσων.
Η Μάχη
Στις 30 Νοεμβρίου οι Σουηδοί τοποθέτησαν τον στρατό (8.000 στρατιώτες) απέναντι από τη ρωσική δύναμη των 34.000 με 40.000 στρατιωτών. Ο σουηδικός στρατός διοικούταν από τον Κάρολο προσωπικά, με τη βοήθεια του στρατηγού Καρλ Γκούσταφ Ρένσκιελντ (Carl Gustav Rehnskiöld). Οι Ρώσοι είχαν διοικητές τον τσάρο Μέγα Πέτρο και τον Ευγένιο ντε λα Κρουί (Charles Eugène de Croÿ). Ο τσάρος επικαλούμενος εγχώρια ζητήματα που έπρεπε να παρακολουθήσει ο ίδιος, είχε αφήσει την πολιορκία λίγες μέρες πριν και δεν ήταν παρών στη μάχη. Ο ίδιος πίστευε πως οι αξιωματικοί του θα μπορούσαν να ανταποκριθούν επιτυχώς και πως οι Σουηδοί δεν θα δοκίμαζαν επίθεση απέναντι σε τριπλάσιες αριθμητικά, δυνάμεις. Μετά τη μάχη η περισσότερη Ευρώπη χλεύασε τον Ρώσο μονάρχη, καθώς ερμήνευσαν τη φυγή ως πράξη δειλίας. Κάποιοι μελετητές ωστόσο χαρακτηρίζουν αβάσιμες αυτές τις κατηγορίες, αφού επαναλλειμένως είχε αντιμετωπίσει τον κίνδυνο για τη ζωή του σε προηγούμενες μάχες.
Battlestar Galactica (τηλεοπτική σειρά, 1978)
Περίληψη πλοκής
Ο χρόνος ο οποίος έλαβε χώρα αυτή η έξοδος, ποτέ δεν αναφέρθηκε καθαρά μέσα στη σειρά. Στην αρχή της σειράς αναφέρεται πως είναι «η έβδομη χιλιετία των καιρών» αν και είναι άγνωστο το πότε είναι αυτό σε σχέση με την ιστορία της Γης. Ο υπαινιγμός του τελευταίου επεισοδίου «Το Χέρι του Θεού», ήταν πως οι πρώτη σειρά έλαβε χώρα μετά την προσσελήνωση του Απόλλων 11, τον Ιούλιο του 1969 (καθώς το Galactica λαμβάνει μια μετάδοση από τη γη που δείχνει την προσσελήνωση). Η επόμενη σειρά, Galactica 1980, τοποθετείται ρητά στο έτος 1980 μετά από 30 χρόνια ταξίδι στη Γη.
Μάχη της Νάρβα
Η Μάχη
Το μεγαλύτερο μέρος της μέρας μια χιονοθύελλα κρατούσε καθηλωμένους τους 2 στρατούς, το μεσημέρι όμως ο αέρας γύρισε τη χιονοθύελλα κατευθείαν στους Ρώσους. Ο Κάρολος είδε την ευκαιρία και κινήθηκε κατά των Ρώσων, καλυμμένος από τον καιρό. Ο σουηδικός στρατός επιτέθηκε σε 2 φάλαγγες, έσπασε τις ρωσικές γραμμές και χώρισε τον ρωσικό στρατό σε 3 μέρη. Σε κρίσιμο σημείο, κατά την υποχώρηση των Ρώσων, μια γέφυρα στον ποταμό Νάροβα κατέρρευσε και πολλοί στρατιώτες πνίγηκαν, οι υπόλοιποι αιχμαλωτίστηκαν από τους Σουηδούς.
Battlestar Galactica (τηλεοπτική σειρά, 1978)
Αφηγήσεις και μουσικό θέμα
Το σόου ξεκινά με μια αφήγηση από τον Patrick Macnee.
Μάχη της Νάρβα
Ρωσικό μνημείο
Το 1900, 200 χρόνια μετά, επίλεκτα συντάγματα του τσαρικού ρωσικού στρατού, ξεκίνησαν την κατασκευή ενός μνημείου για τους πεσόντες Ρώσους στρατιώτες στη μάχη. Το μνημείο, βρίσκεται πάνω σε ανάχωμα, αποτελείται από γρανιτένιο βάθρο με έναν σταυρό στην κορυφή. Η επιγραφή του λέει Στους προγόνους μας που έπεσαν ηρωικά τον Νοέμβριο του 1700.
Μνημείο σουηδικής νίκης
Τον Νοέμβριο του 2000, η υπουργός εξωτερικών της Σουηδίας (Lena Hjelm-Wallén), εγκαινίασε το νέο μνημείο για τη νίκη. Το νέο μνημείο κατασκευάστηκε με οικονομική συνεισφορά από το Σουηδικό Ινστιτούτο και αντικατάστησε το παλαιότερο του 1936 που είχε καταστραφεί κατά τον Β΄ Παγκόσμιο Πόλεμο. Το μνημείο έχει γρανιτένια βάση και στην κορυφή της είναι ένας Σουηδικός Λέοντας. Η δεξιά πατούσα του βρίσκεται πάνω από μια σφαίρα, που έχει χαραγμένα τα Τρία Στέμματα της Σουηδίας. Στη βάση υπάρχει χαραγμένη η χρονιά σε λατινική αρίθμηση MDCC (1700) και η επιγραφή Svecia Memor (Η Σουηδία θυμάται).
Παραπομπές
Κατηγορία:Μάχες του Μεγάλου Βορείου Πολέμου
Battlestar Galactica (τηλεοπτική σειρά, 1978)
Αφηγήσεις και μουσικό θέμα
(Η θεατρική έκδοση του δοκιμαστικού επεισοδίου τελειώνει με τη φράση «πολύ μακριά ανάμεσα στα αστέρια») Κατά τη διάρκεια της αφήγησης, ο θεατής βλέπει σκηνές από νεφελώματα και άλλα ουράνια φαινόμενα. Ο Macnee δάνεισε επίσης τη φωνή του για το χαρακτήρα για το Μεγάλο Ηγέτη των Κυλώνων στα επεισόδια της σειράς και ακόμη εμφανίστηκε στην οθόνη ως Λόρδος Ίμπλις στο «War of the gods» (Ο πόλεμος των Θεών) ένα επεισόδιο χωρισμένο σε δύο μέρη που βγήκε στον αέρα τον Ιανουάριο του 1979. Η αφήγηση συνεχίζει με εικόνες από το Galactica, τον αποικιακό στόλο και άλλες σκηνές. Ακούγεται το μουσικό θέμα Battlestar Galactica με έξοχο τρόπο, που είναι ένα ορχηστρικό κομμάτι με έμφαση στα πνευστά όργανα. Η σύνθεσή του έγινε από τον Stu Phillips και τον Glean A. Larson.
Το σόου κλείνει με αφήγηση από το Lorne Greene:
Αρχικό επεισόδιο
Το αρχικό επεισόδιο αυτής της σειράς, είχε προϋπολογισμό τα 7 εκατομμύρια δολάρια (ήταν ο πιο ακριβός εκείνες τις μέρες), προβλήθηκε θεατρικά σε διάφορες χώρες, μεταξύ των οποίων ο Καναδάς, η Ιαπωνία και αυτές της Δυτικής Ευρώπης τον Ιούλιο του 1978 (εκτός του Ηνωμένου Βασιλείου που προβλήθηκε τον Απρίλιο του 1979) σε μια επεξεργασμένη έκδοση των 125 λεπτών.
Στις 17 Σεπτεμβρίου του 1978, έκανε πρεμιέρα η πλήρης έκδοση των 148 λεπτών από το BC με υψηλές βαθμολογίες θέασης. Στα δύο τρίτα της προβολής, το ABC διέκοψε με μια έκτακτη είδηση σχετικά με τη υπογραφή της Συμφωνίας των Κατασκηνώσεων Ντέηβιντ, στο Λευκό Οίκο, μεταξύ του Ισραηλινού Πρωθυπουργού Μεναχέμ Μπεγκίν και του Αιγύπτιου Προέδρου Ανουάρ Σαντάτ, με μάρτυρα τον Πρόεδρο των ΗΠΑ, Τζίμυ Κάρτερ. Μετά την τελετή, το ABC συνέχισε τη μετάδοση στο σημείο που είχε διακοπεί. Η διακοπή αυτή δεν έγινε στη Δυτική Ακτή. Μετά την προβολή του αρχικού επεισοδίου, η θεατρική έκδοση των 125 λεπτών δόθηκε στους κινηματογράφους των ΗΠΑ την άνοιξη του 1979.
Το αρχικό επεισόδιο είχε πρωταρχικά ανακοινωθεί ως το πρώτο από τα τρία φτιαγμένα για ταινίες τηλεόρασης. Μετά την προβολή του δευτέρου επεισοδίου «Ο Χαμένος Πλανήτης των Θεών». Ο Γκλεν Λάρσον ανακοίνωσε την αλλαγή της μορφής σε εβδομαδιαία σειρά, ξαφνιάζοντας το προσωπικό παραγωγής και τους συγγραφείς, κάτι που συντέλεσε σε επεισόδια κατώτερης ποιότητας μέχρι να επανέλθουν τα σενάρια με ποιότητα. Στο επεισόδιο «Ο Χαμένος Πλανήτης των Θεών» έγινε αλλαγή των κουστουμιών από τα αρχικά, στα οποίο η στολή των πολεμιστών περιείχε μια χρυσά στολισμένη μπέρτα που έπεφτε στο πάνω μέρος των γοφών. Λόγο της αλλαγής των κουστουμιών, ένα μέρος του αρχικού επεισοδίου ξαναγυρίστηκε. Αυτή η έκδοση του φιλμ βγήκε στους κινηματογράφους το 1979. Η αρχική έκδοση της στολής των πολεμιστών, που ήταν μια απλή κάπα ως το μέσο του γοφού, είναι τεκμηριωμένη στο επίσημο λεύκωμα του Battlestar Galactica από τον Τζέημς Νέιλαντ το 1978.
Κριτική και νομικές ενέργειες
Η σειρά επικρίθηκε από τον Melor Sturua στη Σοβιετική εφημερίδα Izvestia. Είδε μια αναλογία μεταξύ των φανταστικών διαπραγματεύσεων Αποίκων/Κυλώνων και Αμερικανών/Σοβιετικών και κατηγόρησε ότι η σειρά ήταν εμπνευσμένη από αντί-Σοβιετική υστερία.
Οι γαλαξιακές διαπραγματεύσεις μεταξύ ανθρώπων και Κυλώνων παρομοιάζουν πολύ στις διαπραγματεύσεις ΗΠΑ/Σοβιετικών –όχι στην πραγματική τους μορφή, αλλά στη διαστρεβλωμένη ερμηνεία των εχθρών της συνθήκης από την οικογένεια των γερακιών της Ουάσινγκτον... Έμπνευσή τους είναι το φούσκωμα της στρατιωτικής αντί-Σοβιετικής υστερίας, που σε αυτή την περίπτωση είναι μεταμφιεσμένη με τη μοντέρνα ενδυμασία της κοινωνικό-επιστημονικής φαντασίας... Αντί-Σοβιετικός συμβολισμός, ντυμένος με ένα διαφανή χιτώνα επιστημονικής φαντασίας. -Melor Sturua, Izvestia
Ο Ισαάκ Ασίμοβ σχολίασε: «Η ταινία Strar Wars ήταν διασκεδαστική και μου άρεσε. Αλλά το Battlestar Galactica ήταν το Star Wars εξ ου και απ’ την αρχή και δεν θα μπορούσα να το διασκεδάσω χωρίς να έχω αμνησία».
Το 1978 η 20th Century Fox, μήνυσε τα Universal Studios (παραγωγούς του Battlestar Galactica) για λογοκλοπή, για παραβίαση πνευματικών δικαιωμάτων, άδικο ανταγωνισμό και διεκδικήσεις περί νόμου Lantham, υποστηρίζοντας ότι είχαν κλέψει 34 καθαρές ιδέες από την ταινία Star Wars. Η Universal έκανε αμέσως ανταγωγή, υποστηρίζοντας ότι το Star Wars είχε κλεμμένες ιδέες από την ταινία της Silent Running του 1972, ιδιαίτερα τα «ιπτάμενα» ρομπότ και από τις σειρές Back Rogers του 1930. Οι αξιώσεις των πνευματικών δικαιωμάτων της 20th Century Fox απορρίφθηκαν αρχικά από το δικαστήριο το 1980, αλλά το Εφετείο των ΗΠΑ για την Ένατη Περιφέρεια, έκανε έφεση της υπόθεσης για δίκη το 1983. Αργότερα το θέμα λύθηκε χωρίς δίκη.
Βαθμολογίες
Αρχικά το Battlestar Galactica είχε επιτυχημένες βαθμολογίες. Το CBS άλλαξε το πρόγραμμά του, μεταφέροντας τις εκπομπές της Κυριακής, All in the Family και Alice, μια ώρα νωρίτερα, για να ανταγωνιστεί το Galactica στην ώρα των 8:00. Από τον Οκτώβριο του 1978 έως το Μάρτιο του 1979, η σειρά All in the Family είχε μέσο όρο θέασης πάνω από 40% της προβολής στις 8:00 η ώρα, έναντι του 27 και 28% του Galactica.
Στα μέσα Απριλίου του 1979, οι διευθυντές του ABC ακύρωσαν τη σειρά. Ένα άρθρο του Associated Press ανέφερε «Η απόφαση να πετάξουν το ακριβό Battlestar Galactica δεν αποτελεί έκπληξη. Η σειρά... μεταδιδόταν ακανόνιστα τις τελευταίες εβδομάδες, αποσπώντας ελαφρά λίγο πάνω από το ένα τέταρτο των θεατών στην Κυριακάτικη νυχτερινή μετάδοση». Ο Larson είπε ότι ισχυρίστηκε ότι ήταν μια αποτυχημένη προσπάθεια του ABC να επανατοποθετήσουν στην θέση του το πρόγραμμα Mork & Mindy σε μια πιο επικερδή ώρα προβολής. Η ακύρωση οδήγησε σε προσβολή των θεατών και σε διαδηλώσεις έξω από τα στούντιο του ABC. Οδήγησε ακόμη και στην αυτοκτονία του Edward Seidel, ενός δεκαπεντάχρονου αγοριού από τη Μινεσότα, που είχε εμμονές με τη σειρά.
Γλώσσα
Αν και ήταν κυρίως Αγγλική, η αποικιακή γλώσσα ήταν γραμμένη ώστε να περιλαμβάνει αρκετές φανταστικές λέξεις που διαφοροποιούσαν την κουλτούρα της από αυτή της Γης, με πιο αξιοσημείωτες τη μονάδα χρόνου και τις βρισιές. Οι λέξεις ήταν περίπου ίδιες με τις ανάλογες Αγγλικές και οι ελάχιστες τεχνικές διαφορές στη σημασία ήταν υπονοούμενα για το θεατή. Οι αποικιακές μονάδες μέτρησης απόστασης και χρόνου είχαν ατελή εξήγηση, αλλά φαινόταν να έχουν αρχικά δεκαδική μορφή.
Οι μονάδες χρόνου περιείχαν το milicenton (περίπου ίσο με το δευτερόλεπτο) το centon (λεπτό), το centar (ώρα), το cycle (ημέρα), το secton (εβδομάδα), το quatron (άγνωστο, ίσως ¼ του έτους) το sectar (μήνας), το yahren (Αποικιακό έτος), το centurion (Αποικιακός αιώνας).
Οι μονάδες απόστασης ήταν το metron (μέτρο), και το micron (δευτερόλεπτα χρόνου κατά την αντίστροφη μέτρηση, αλλά επίσης και μονάδα απόστασης, πιθανότατα το χιλιόμετρο).
Στις βρισιές υπήρχε το «frack» ή αλλιώς «frak» (επιφώνημα), το «felgercarb» (ουσιαστικό) και το «golmoggin» γραφόταν επίσης και «gall-mogging» (επίθετο). Αυτές οι λέξεις απέφευγαν τις κατευθυντήριες γραμμές την Ομοσπονδιακής Επιτροπής Επικοινωνίας των ΗΠΑ, για τη χρήση βρισιών και έτσι την υποβολή προστίμων.
Άλλοι όροι περιλάμβαναν το «daggit» (ένα εγχώριο ζώο κυνοειδούς τύπου, μίας από τις αποικίες), το ducat (εισιτήριο), pyramid (παιχνίδι με χαρτιά), το cubit (νομισματική μονάδα αποτελούμενη από ορθογώνια νομίσματα), το triad (ένα παιχνίδι με μπάλα παρόμοιο με το μπάσκετ) και το lupus (ένα εγχώριο ζώο που έμοιαζε με λύκο και ζούσε σε μια από τις αποικίες).
Σχήματα λόγου. Υπήρχαν αρκετά από αυτά που χρησιμοποιήθηκαν στη σειρά, όπως το «daggit dribble», ένας όρος που χρησιμοποιούνταν για να καταδικάσουν τα ψέματα και «daggit meat», που χρησιμοποιούνταν ως έκφραση περιφρόνησης.
Μουσική
Η αρχική μουσική της σειράς, συντέθηκε και διευθύνθηκε από τον Stu Phillips, με το κομμάτι για το αρχικό επεισόδιο να εκτελείται από τη Φιλαρμονική Ορχήστρα του Λος Άντζελες. Το ειρωνικό είναι πως ηχογραφήθηκε στα στούντιο της 20th Century Fox, η οποία αργότερα έκανε μήνυση στη Universal για τη σειρά. Η MCA Records κυκλοφόρησε ένα soundtrack σε δίσκο και κασέτα με μουσικό παραγωγό τη Phillips. Αργότερα το άλμπουμ επανεκδόθηκε σε CD από την Edel το 1993 και από τη Geffen Records το 2003. Για τη σειρά, η Phillips χρησιμοποίησε μια ορχήστρα των στούντιο της Universal, αν και το κυρίως θέμα και η μουσική στους τίτλους στο τέλος που ηχογραφήθηκαν από τη LAPO παρακρατήθηκαν.
Το 2011-2012 η Intrada Records κυκλοφόρησε τέσσερα άλμπουμ που είχαν τη μουσική της σειράς από τη Phillips, αντιπροσωπεύοντας την πρώτη εμπορική κυκλοφορία της μουσικής, εκτός από αυτήν του αρχικού επεισοδίου. (Η Phillips είχε ετοιμάσει πιο πριν διαφημιστικό σετ τετραπλού CD). Εκτός από το πρώτο, όλα τα άλλα είναι διπλά CD.
•	2011: Battlestar Galactica Volume 1: "Saga of a Star World".
•	2011: Battlestar Galactica Volume 2: "Lost Planet of the Gods" μέρος 1 και 2, and "Gun on Ice Planet Zero" μέρος 1 και 2.
•	2012: Battlestar Galactica Volume 3: "The Long Patrol", "The Lost Warrior", "The Magnificent Warriors", "The Young Lords", "Murder on the Rising Star", "Take the Celestra", "The Hand of God", και Galactica 1980's "The Return of Starbuck".
•	2012: Battlestar Galactica Volume 4: "The Living Legend" μέρος 1 και 2, and "War of the Gods" μέρος 1 και 2, συν τη μουσική ηχογράφηση για το Mission Galactica: The Cylon Attack και Galactica 1980.
Τα επεισόδια "Fire in Space", "The Man with Nine Lives", "Greetings from Earth", "Baltar's Escape", και "Experiment in Terra" βρέθηκαν να έχουν προ-υπάρχον υλικό.
Συνέχειες
Σχεδιάστηκε επίσης και η αναδημιουργία μιας ταινίας μεγάλου μήκους με σκοπό να σκηνοθετηθεί από τον Bryan Singer με εισροή παραγωγής από το δημιουργό της αρχικής σειρά, τον Glen A. Larson. Ωστόσο, ο Larson πέθανε το 2014 και έτσι η παραγωγή της ταινίας δεν έχει ξεκινήσει ακόμη.
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές επιστημονικής φαντασίας Κατηγορία:Τηλεοπτικές σειρές της American Broadcasting Company
Φρειδερίκη Αμαλία της Δανίας
Η Φρειδερίκη-Αμαλία, δανικά: Frederica-Amalia fra Danmark og Norge (11 Απριλίου 1649 - 30 Οκτωβρίου 1704) από τον Οίκο του Όλντεμπουργκ ήταν πριγκίπισσα της Δανίας & Νορβηγίας και με το γάμο της έγινε δούκισσα του Σ.Χ.Γκόττορπ.
Βιογραφία
Ήταν η δεύτερη κόρη τού Φρειδερίκου Γ΄ βασιλιά της Δανίας & Νορβηγίας και της Σοφίας-Αμαλίας των Γουέλφων, κόρης του Γεωργίου δούκα του Μπράουνσβαϊγκ-Λύνεμπουργκ.
Οικογένεια
Παντρεύτηκε το 1667 τον Χριστιανό-Αλβέρτο δούκα του Σ.Χ.Γκόττορπ και είχε τέκνα:
Παραπομπές
Κατηγορία:Οίκος του Όλντενμπουργκ Κατηγορία:Πριγκίπισσες της Δανίας Κατηγορία:Πριγκίπισσες της Νορβηγίας Κατηγορία:Δούκισσες του Χόλσταϊν-Γκόττορπ
Μερόπη (περιοχή)
Στα Βαλκάνια του 14ου αιώνα, η Μερόπη (Меропа, Μερόπα) ήταν υποπεριοχή της Θράκης στη σημερινή βόρεια Ελλάδα και νότια Βουλγαρία. Η περιοχή ευρισκόταν στο δυτικό και μέσο τμήμα της Οροσειράς της Ροδόπης.
Ο όρος απαντάται μόνον στα γραπτά του Βυζαντινού Αυτοκράτορα Ιωάννη ΣΤ΄ Καντακουζηνού. Η Μερόπη εκτεινόταν έως τον Ποταμό Νέστο προς τα δυτικά και έως την πόλη της Γρατιανούπολης προς τα ανατολικά. Ο Βούλγαρος ιστορικός Πλάμεν Παβλόφ ορίζει την Μερόπη ως περιλαμβάνουσα την ροή του Ποταμού Άρδα προς τα βόρεια έως τον Ποταμό Τσεπελαρέ και περιλαμβάνουσα τα φρούρια Σβέτα Ίρινα ("Αγία Ειρήνη") και Ποντβίς.
Το 1343, ο Ιωάννης ΣΤ΄ Καντακουζηνός παραχώρησε την Μερόπη στον Βούλγαρο λήσταρχο Μόμτσιλ ως ανταμοιβή για την στρατιωτική του βοήθεια στην διάρκεια του Βυζαντινού Εμφυλίου Πολέμου του 1341-1347. Έπειτα από την μεταστροφή του Μόμτσιλ στην διάρκεια του εμφυλίου πολέμου και την ύστατη ήττα του από τον Καντακουζηνό το 1345, η Μερόπη επέστρεψε υπό την κυριαρχία των Βυζαντινών.
Παραπομπές
Κατηγορία:Ιστορικές περιοχές της Βουλγαρίας Κατηγορία:Ιστορικές περιοχές της Ελλάδας Κατηγορία:Γεωγραφία της Μεσαιωνικής Θράκης Κατηγορία:Ροδόπη
Δάφνη Βουπρασίας Ηλείας
Η Δάφνη είναι χωριό της Ηλείας στον κάμπο του Βουπρασίου. Πολιούχος της Δάφνης είναι ο Άγιος Ανδρέας.
Ιστορία
Το 1707 αναφέρεται ότι μουσουλμάνοι κάτοικοι της περιοχής εκχριστιανίστηκαν.
Το 1822 αναφέρεται χωριό της επαρχίας Πατρών, όπου ο Γιάννης Κομποθεκριανός είχε δώσει για τον αγώνα 130 άσπρα. Ο Γεράσιμος Κομποθέκρας ήταν πληρεξούσιος Πατρών το 1823 στην Β΄εθνοσυνέλευση του Άστρους το 1823. Το 1831 οι κάτοικοι Ι. Καραδήμος και Ι. Καλυβόπουλος υπογράφουν υπέρ του Καποδίστρια.
Ο οικισμός απείχε τρεις ώρες δρόμο στα 1885 από τη Μανωλάδα, την έδρα του τότε Δήμου Βουπρασίων.
Διοικητική εξέλιξη
Το 1835 γίνεται οικισμός του Δήμου Ξενίας του Νομού Αχαιοήλιδος. Το 1841 προσαρτάται στον τότε Δήμο Βουπρασίων έως το 1912 που γίνεται οικισμός της κοινότητας Ξενιών. Το 1919 προσαρτάται στην Κοινότητα Βάλακας και το 1938 γίνεται η έδρα της κοινότητας. Η Δάφνη παλιότερα λεγόταν Κουμουθρέκα. Το 1940 διορθώθηκε σε Κομποθέκρα. Το 1955 μετονομάστηκε σε Δάφνη. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Βουπρασίας, στο δημοτικό διαμέρισμα Αετορράχης, μέχρι το 2010 που εντάχθηκε στο Δήμο Ανδραβίδας-Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Δημογραφικά στοιχεία
Η πρόσφατη εξέλιξη του πληθυσμού του οικισμού είναι η εξής:
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Βουπρασίας Κατηγορία:Δήμος Ανδραβίδας - Κυλλήνης
Κατάλογος πόλεων της Λιθουανίας
Ο κατάλογος των πόλεων της Λιθουανίας με άνω των 5.000 κατοίκων.
Δημήτριος Τσετινές
Ο Δημήτριος Τσετινές (19 Σεπτεμβρίου 1937 – 20 Δεκεμβρίου 1999) ήταν Έλληνας πολιτικός, γεννημένος στη Μάνδρα Ξάνθης.
Κατάλογος πόλεων της Λιθουανίας
Παραπομπές
Λιθουανίας
Δημήτριος Τσετινές
Πρώτα χρόνια
Οι γονείς του, Ανέστης και Αναστασία, ήταν Μικρασιάτες πρόσφυγες και είχαν 6 παιδιά. Ο Τσετινές τελείωσε το εξατάξιο Γυμνάσιο Ξάνθης και μετά την εκπλήρωση των στρατιωτικών του υποχρεώσεων έφυγε για ανώτατες σπουδές στην Αυστρία. Τελείωσε πολιτικός μηχανικός στο Πολυτεχνείο του Γκρατς της Αυστρίας. Παντρεύτηκε τη Φρειδερίκη το γένος Ματθαιοπούλου από την Κομοτηνή Νομού Ροδόπης, με την οποία απέκτησαν 3 παιδιά. Μετά την επιστροφή του στην Ελλάδα εγκαταστάθηκε μόνιμα στην Κομοτηνή, όπου άσκησε το επάγγελμα του πολιτικού Μηχανικού. Ανέπτυξε σημαντική πολιτική δράση από τα φοιτητικά του χρόνια.
Πολιτική καριέρα
Έλαβε μέρος ως υποψήφιος σε όλες τις εκλογικές αναμετρήσεις (1974-1999). Εξελέγη μέλος του Δ.Σ. του Τεχνικού Επιμελητηρίου Ανατολικής Μακεδονίας και Θράκης και μέλος της αντιπροσωπείας του Τεχνικού Επιμελητηρίου Ελλάδος. Εξελέγη Δημοτικός Σύμβουλος στο Δήμο Κομοτηνής στις περιόδους 1978-1982 και 1990-1994. Εξελέγη Βουλευτής Ροδόπης με το ΠΑΣΟΚ το 1989 στις εκλογές του Ιουνίου και του Νοεμβρίου. Στις εκλογές του 1990 τον Απρίλιο αν και έλαβε σημαντικό αριθμό ψήφων δεν εξελέγη Βουλευτής επειδή το κόμμα δεν έλαβε το εκλογικό μέτρο και στερήθηκε βουλευτή του ΠΑΣΟΚ ο Νομός Ροδόπης. Επανεξελέγη βουλευτής Ροδόπης στις εκλογές του 1993 και γενικώς αρκετές φορές κατά την περίοδο 1989-1999.
Θάνατος
Στις 20 Δεκεμβρίου 1999 έχασε τις αισθήσεις του κατά τη διάρκεια ομιλίας του για τον προϋπολογισμό από το βήμα της Βουλής και κατέληξε στην εντατική του νοσοκομείου "Αλεξάνδρα", όπου μεταφέρθηκε εσπευσμένα. Για να τον τιμήσει ο Δήμος Κομοτηνής ονόμασε δρόμο με το όνομά του, επίσης ο Δήμος Σαπών έδωσε το όνομά του σε θέατρο της πόλης.
Παραπομπές
Κατηγορία:Βουλευτές Ροδόπης Κατηγορία:Βουλευτές εκλεγμένοι με το ΠΑΣΟΚ
Ρεϊμόν-Ζοζέφ Λενέρτζ
Ο Ρεϊμόν-Ζοζέφ Λενέρτζ (10 Ιουνίου 1900 - 31 Αυγούστου 1976) ήταν Λουξεμβουργιανός Δομινικανός ιστορικός.
Καταγόμενος από το Δουκάτο του Λουξεμβούργου, ο Ρεϊμόν-Ζοζέφ Λενέρτζ εντάχθηκε στο Δομινικανό Τάγμα. Ήταν μέλος του Δομινικανού Ιστορικού Ινστιτούτου μετά το 1930.
Η εργογραφία του επικεντρώνεται στην καταγραφή της ιστορίας του Δομινικανού Τάγματος και τις σχέσεις της Βυζαντινής Αυτοκρατορίας με την Δύση.
Παραπομπές
Κατηγορία:Δομινικανοί μοναχοί Κατηγορία:Λουξεμβούργιοι ιστορικοί
Σημαία της Μαδέρας
thumb|250px|right|Λόγος σημαίας: 2:3 Η σημαία του αρχιπελάγους της Μαδέρας αποτελείται από τρεις κατακόρυφες λωρίδες χρώματος μπλε- χρυσού-μπλε και υπάρχει στο κέντρο ένας λευκός σταυρός με κόκκινες άκρες. Πρόκειται για το Σταυρό του Τάγματος του Χριστού στην Πορτογαλία, στην οποία ανήκουν τα νησιά.
Πολλοί είναι εκείνοι που θεωρούν ότι η παρούσα σημαία προέρχεται από τη σημαία του Απελευθερωτικού Μετώπου της Μαδέρας, η οποία πλέον έχει σταματήσει να χρησιμοποιείται.
Παραπομπές
Μαδέρα Κατηγορία:Μαδέρα
Κάλχος
Στην ελληνική μυθολογία ο Κάλχος (που δεν πρέπει να συγχέεται με τον μάντη Κάλχα ή Κάλχαντα) ήταν ηγεμόνας των Δαυνίων, ενός αρχαίου λαού που κατοικούσε στη νότια Ιταλία. Ο Κάλχος είχε ερωτευθεί την Κίρκη και πήγε στο νησί της την εποχή που βρισκόταν εκεί και ο Οδυσσέας. Η Κίρκη όμως, ερωτευμένη με τον Οδυσσέα, ήθελε να απαλλαγεί από τον Κάλχο, που όπως φαίνεται ήταν και λίγο φορτικός. Κατά τη διάρκεια ενός συμποσίου λοιπόν τον μεταμόρφωσε σε γουρούνι και μετά τον έκλεισε στους στάβλους της. Οι Δαύνιοι, βλέποντας ότι ο ηγέτης τους αργούσε να επιστρέψει, ανησύχησαν και πήγαν με επιθετικές διαθέσεις στο νησί της Κίρκης. Η μάγισσα υποσχέθηκε να επαναφέρει τον Κάλχο στην ανθρώπινη μορφή του, υπό τον όρο ότι δεν θα ξαναπατούσε στο νησί της με καμιά πρόφαση.
Πηγή
Καλχος
Κατηγορία:Ιταλική μυθολογία
Βέντα (αποσαφήνιση)
Το Βέντα αναφέρεται στα εξής:
Σάτιρα
thumb|250px|right|"Le e satira l'epistole di ΙΖ Orazio Flacco", τυπωμένο το 1814. Η σάτιρα (εσφαλμένα σάτυρα) επιχειρεί τον εμπαιγμό κάποιας έννοιας ή γεγονότος που χαρακτηρίζει ένα πρόσωπο, που ο σατιρικός καλλιτέχνης θεωρεί ότι αξίζει τέτοια αντιμετώπιση με σκοπό συχνά τη βελτίωση του αντικειμένου. Γίνεται μέσω μεθόδων όπως η παρωδία, η υπερβολή, η σύγκριση, η αναλογία και η ειρωνεία.
Ο σατιρικός, εστιάζει σε γεγονότα και στιγμές προσώπων χωρίς να έχει προσβλητική διάθεση απέναντι στη προσωπικότητα και στα χαρακτηριστικά των σατιριζόμενων.
Διαφορά Σάτιρας και Κωμωδίας
Η απλή κωμωδία σαν βασικό και μοναδικό της στόχο έχει το γέλιο και τη διασκέδαση του κοινού, ενώ η σάτιρα πρέπει να γεννά τον προβληματισμό και αρκετές φορές προδίδει μια μάλλον πικρή διάθεση ("πικρή σάτιρα"). Ο λογοτέχνης με το σατιρικό του έργο έχει την δυνατότητα να στραφεί ενάντια στην ανθρώπινη συμπεριφορά, τόσο σε ατομικό όσο και σε συλλογικό επίπεδο. Μπορεί να επικρίνει και στηλιτεύει τόσο τα ανθρώπινα ελαττώματα όσο και τα κακώς κείμενα της κοινωνίας, ενώ συχνά καυτηριάζει ξεπερασμένες καταστάσεις, ιδέες ή αντιλήψεις, που έχουν σαν αποτέλεσμα να κρατούν δέσμιο τον άνθρωπο και την κοινωνία του.
Επιρροή της Σάτιρας κοινωνικά
Ενώ η σάτιρα μπορεί να αποτελέσει μέσο διασκέδασης, γι' αυτό και συχνά είναι βάση του χιούμορ και συνεπώς συστατικό της κωμωδίας, δεν περιορίζεται στον τομέα της ψυχαγωγίας. Η Αθηναϊκή δημοκρατία θεωρείται ότι αναπτύχθηκε σε υγιέστερη μορφή λόγω της κοινωνικής σάτιρας της θεατρικής κωμωδίας του Αριστοφάνη.
Δείτε επίσης
Κατηγορία:Λογοτεχνικά είδη
Σαβάλια Ηλείας
Τα Σαβάλια είναι χωριό της Ηλείας και ανήκει στο δημοτικό διαμέρισμα του δήμου Ήλιδας. Η παραλία Κασυδιάρης είναι η παραλία των Σαβαλίων ένω η παλιά παραλία λέγεται Αβδελιάρης. Απέχει 5 χιλιόμετρα από την Αμαλιάδα, 73 χιλιόμετρα από την Πάτρα και 23 χιλιόμετρα από τον Πύργο.
Πρώτη φορά αναγνωρίζεται ως Κοινότητα Σεβαλίων το 1912. Πριν τη συνένωση των δήμων, ανήκε στο Δήμο Αμαλιάδας.
Το όνομα του χωριού προέρχεται είτε από το όνομα του ακόλουθου του Καϊφα, Σάββα, ο οποίος έμεινε εκεί και έγινε ληστής (η παλιά γραφή του χωριού ήταν Σαββάλια), είτε από το γαλλικό "chevalier", αφού επί φραγκοκρατίας σταματούσαν εκεί οι καβαλάρηδες για να ποτίσουν τα άλογά τους. Κατ' άλλους, πήρε το όνομά του από τον Ελβετό συνταγματάρχη Σεβαλιέ, που ίδρυσε εκεί ιπποφορβείο. Εξαιτίας των πειρατειών, οι κάτοικοι εγκατέλειψαν την αρχική περιοχή και μετοίκησαν στην τοποθεσία «Χουρμά», κοντά στην μονή του Αγίου Αθανασίου.
Οι κάτοικοι ασχολούνται με την γεωργία (σταφίδα, σιτάρι, ντομάτες και καρπούζια) και λιγότερο με την κτηνοτροφία (πρόβατα, βοοειδή). Στην περιοχή βρίσκεται και το εργοστάσιο της κονσερβοποιίας ΚΥΚΝΟΣ Α.Ε από το 1963.
Πολιτισμός
Το πανηγύρι του χωριού γίνεται στη μνήμη του Ιωάννου του Θεολόγου στις 26 Σεπτεμβρίου.
Εκπαίδευση
Το Δημοτικό Σχολείο λειτούργησε από το έτος 1870, με πρώτο δάσκαλο τον Αριστείδη Οικονομόπουλο ή Σκουπιώτη. Το χωριό απέκτησε και Γυμνάσιο το 1979, ενώ από το 1976 λειτουργεί και νηπιαγωγείο.
Αθλητισμός
Ο Ποδοσφαιρικός Αθλητικός Σύλλογος Ολυμπιακός Σαβαλίων έχει την έδρα του στο χωριό. Αγωνίζεται στο πρωτάθλημα της Ε.Π.Σ Ηλείας και το επίσημο έτος ιδρύσεως του συλλόγου είναι το 1926. Τα χρώματα του συλλόγου είναι το κόκκινο και το λευκό, το έμβλημα της ομάδας είναι ο δαφνοστεφανωμένος έφηβος, εμπνευσμένος από απ' την ομάδα του Ολυμπιακού και τους Αρχαίους Ολυμπιακούς Αγώνες.
Πηγές
Κατηγορία:Χωριά του νομού Ηλείας Κατηγορία:Δήμος Ήλιδας
Σόγια Νακατζίμα
Ο Σόγια Νακατζίμα (ιαπωνικά: 中島 翔哉, Nakajima Shōya) (23 Αυγούστου 1994) είναι Ιάπωνας επαγγελματίας ποδοσφαιριστής, ο οποίος αγωνίζεται ως πλάγιος μέσος για την Πόρτο.
Σταδιοδρομία σε συλλόγους
Τον Φεβρουάριο του 2019, ο Νακατζίμα εντάχθηκε στην Αλ Ντουχαΐλ του Πρωταθλήματος Κατάρ, με αναφερόμενο κόστος μεταγραφής αξίας 35 εκατ. ευρώ. Έπαιξε σε επτά αγώνες για την τελική δευτεραθλήτρια, και σημείωσε ένα γκολ στην εντός έδρας νίκη με 6-0 επί της Αλ Αχλί Σ.Κ. στις 28 Φεβρουαρίου.
Στις 5 Ιουλίου 2019, η Πόρτο ανακοίνωσε συμφωνία με την Αλ Ντουχαΐλ για την απόκτηση των αθλητικών δικαιωμάτων του Νακατζίμα, με κόστος μεταγραφής αξίας 12 εκατομμυρίων ευρώ (50% των οικονομικών δικαιωμάτων του παίκτη). Υπέγραψε ένα πενταετές συμβόλαιο, με ρήτρα αποδέσμευσης 80 εκατομμυρίων ευρώ.
Ο Νακατζίμα έκανε το ντεμπούτο του για την Πόρτο στις 13 Αυγούστου 2019, στον δεύτερο αγώνα του τρίτου προκριματικού γύρου του Τσάμπιονς Λικγ εναντίον της Κρασνοντάρ, όπου έπαιξε και στα 90 λεπτά της ήττας με 3-2 που έφερε τον αποκλεισμό της ομάδας του στα εκτός έδρας γκολ. Σημείωσε το πρώτο του γκολ στις 19 Δεκεμβρίου 2019, το μοναδικό στην εντός έδρας νίκη επί της Σάντα Κλάρα στον πέμπτο γύρο του Κυπέλλου Πορτογαλίας, στην 17η του εμφάνιση.
Μπράιαν Ανγκόλα
Ο Μπράιαν Αλεξάντερ Ανγκόλα-Ρόδας (γεννήθηκε στις 6 Απριλίου 1994) είναι Κολομβιανός καλαθοσφαιριστής για την ΑΕΚ του Ελληνικού Πρωταθλήματος και του Basketball Champions League. Έπαιξε κολεγιακό μπάσκετ με τους Φλόριντα Στέιτ Σέμινοουλς. O  1,98 μέτρων γκαρντ αγωνίστηκε με το Φίντλεϊ Πρεπ στο λύκειο, πριν παίξει στο Κολέγιο του Νορθ Άινταχο κατά τις δύο πρώτες χρονιές στο κολέγιο. Εκπροσώπησε την εθνική ομάδα καλαθοσφαίρισης της Κολομβίας.